laion/Wikipedia-Exotic huggingface dataset:
অ্যালান ভিক্টর ওপেনহেইম

অ্যালান ভিক্টর ওপেনহেইম এমআইটির তড়িৎ প্রকৌশল ও কম্পিউটার বিজ্ঞানের একজন অধ্যাপক। ওপেনহেইম' এমআইটি থেকে তড়িৎ প্রকৌশলে ১৯৬১ সালে ব্যাচেলর অব সায়েন্স এবং মাস্টার অব সায়েন্স এবং ১৯৬৪ সালে ডক্টর অব সায়েন্স ডিগ্রি অর্জন করেন। তিনি ১৯৬৪ সালে এমআইটিতে শিক্ষক হিসেবে যোগদান করেন। তিনি ২০০৭ সালে আইইইই জ্যাক এস কিলবি সিগনাল প্রসেসিং মেডেল লাভ করেন। Andrew Goldstein (১৯৯৭)। "Oral-History:Alan Oppenheim"। IEEE Global History Network। IEEE। সংগ্রহের তারিখ ২২ আগস্ট ২০১১।
মকবুল আলী

মকবুল আলী (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মকবুল আলীর জন্ম সিলেট জেলার ফেঞ্চুগঞ্জ উপজেলার নিজ ছত্তিশ গ্রামে। তার বাবার নাম মন্তাই আলী এবং মায়ের নাম জুবেদা খাতুন। তার স্ত্রীর নাম শরিফুন নেছা। তার দুই ছেলে, তিন মেয়ে। ইপিআরে চাকরি করতেন মকবুল আলী। ১৯৭১ সালে তিনি কর্মরত ছিলেন দিনাজপুর ইপিআর সেক্টর হেডকোয়ার্টারের ১০ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। রৌমারী এলাকার কোদালকাঠির যুদ্ধে অংশগ্রহণ করেন তিনি। এ যুদ্ধের বর্ণনায় তার নাম পাওয়া যায়। রৌমারীর বেশির ভাগ এলাকা গোটা মুক্তিযুদ্ধের সময় মুক্তাঞ্চল ছিল। কোদালকাঠি কিছু সময় পাকিস্তানি সেনাবাহিনীর দখলে ছিল। ১৯৭১ সালের ১৩ আগস্ট পাকিস্তান সেনাবাহিনী তাদের কোদালকাঠি অবস্থান থেকে অনেকগুলো গানবোট, লঞ্চ ও বার্জ নিয়ে রৌমারী দখল করার জন্য রাজীবপুরের দিকে অগ্রসর হয়। এ সময় মুক্তিবাহিনীর কয়েকটি দল পাকিস্তানি সেনাদের প্রতিরোধে বিভিন্ন স্থানে অবস্থান নিয়ে যুদ্ধ করে। মুক্তিবাহিনীর একটি দলের নেতৃত্বে ছিলেন মকবুল আলী। কয়েক দিন ধরে বিভিন্ন স্থানে যুদ্ধ চলে। এরপর পাকিস্তান সেনাবাহিনী পিছে হটে আবার কোদালকাঠিতে অবস্থান নেয়। ২১ সেপ্টেম্বর পাকিস্তান সেনাবাহিনী আবার গানবোট, স্টিমার, লঞ্চ নিয়ে রাজিবপুরে এবং আশপাশের বিভিন্ন এলাকায় আক্রমণ করে। একটানা তিন দিন ধরে যুদ্ধ চলে। তিন দিনে পাকিস্তান সেনাবাহিনী পাঁচবার ঝটিকা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। এরপর মুক্তিবাহিনীই সেপ্টেম্বর মাসের শেষদিকে পাকিস্তানি সেনাবাহিনীর কোদালকাঠির অবস্থানে আক্রমণ করে। মূল আক্রমণে অংশগ্রহণকারী মুক্তিযোদ্ধাদের একটি দলের নেতৃত্বে ছিলেন মকবুল আলী। চূড়ান্ত আক্রমণের নির্ধারিত তারিখ ছিল ১ অক্টোবর রাতে। সেদিন রাত ১০টার মধ্যে মুক্তিযোদ্ধাদের সব দল কোদালকাঠির বিভিন্ন স্থানে প্রতিরক্ষা অবস্থান নেন। পরদিন ভোর থেকে শুরু হয় যুদ্ধ। পাকিস্তানিরা কয়েকবার মুক্তিযোদ্ধাদের ওপর ঝটিকা পাল্টা আক্রমণ চালায়। কিন্তু তারা মুক্তিযোদ্ধাদের হটিয়ে দিতে ব্যর্থ হয়। যুদ্ধে অনেক পাকিস্তানি সেনা মুক্তিযোদ্ধাদের হাতে নিহত হয়। ৪ অক্টোবর পাকিস্তানি অবস্থান থেকে আর কোনো গোলাগুলি হচ্ছিল না। এ ঘটনা মুক্তিযোদ্ধাদের চিন্তিত করে। এ সময় দুঃসাহসী মুক্তিযোদ্ধা মকবুল আলী তার দলের মুক্তিযোদ্ধাদের নিয়ে নদী অতিক্রম করে নিশ্চিত হন পাকিস্তানিরা কোদালকাঠি থেকে পালিয়ে গেছে। এরপর কোদালকাঠি মুক্ত হওয়ার খবর চারদিকে বিদ্যুৎগতিতে ছড়িয়ে পড়ে। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ২৭-০৯-২০১১"। ২০১৮-০৫-২৮ তারিখে মূল থেকে আর্কাইভ করা। সংগ্রহের তারিখ ২০১৭-০৬-১৭।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
রবার্ট এম গ্রে

রবার্ট এম গ্রে স্ট্যানফোর্ড বিশ্ববিদ্যালয় এর তড়িৎ প্রকৌশলের অধ্যাপক। গ্রে ১৯৪৩ সালের ১ নভেম্বর সান ডিয়েগোতে জন্মগরহণ করেন। এমআইটি থেকে তড়িৎ প্রকৌশলে ১৯৬৬ সালে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে তড়িৎ প্রকৌশলে ১৯৬৯ সালে পিএইচডি ডিগ্রি অর্জন করেন। তিনি ১৯৬৯ সালে স্ট্যানফোর্ড বিশ্ববিদ্যালয় এ সহকারী অধ্যাপক হিসেবে যোগদান করেন। তিনি ১৯৭৫ সালে সহযোগী অধ্যাপক এবং ১৯৮০ সালে অধ্যাপক পদে উন্নীত হন। তিনি ১৯৮০ সালে আইইইই ফেলো নির্বাচিত হন। তিনি ২০০৮ সালে ক্লদ ই শ্যানন অ্যাওয়ার্ড এবং আইইইই জ্যাক এস কিলবি সিগনাল প্রসেসিং মেডেল লাভ করেন। "সংরক্ষণাগারভুক্ত অনুলিপি"। ১৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  http://www-ee.stanford.edu/~gray/shortbio.html
চার্লস সিডনি বারাস

চার্লস সিডনি বারাস একজন মার্কিন তড়িৎ প্রকৌশলী এবং রাইস ইউনিভার্সিটির অধ্যাপক। বারাস ১৯৩৪ সালের ৯ অক্টোবর টেক্সাসে জন্মগ্রহণ করেন। তিনি রাইস ইউনিভার্সিটি থেকে ব্যাচেলর্স এবং মাস্টার্স ডিগ্রি অর্জন করেন। বারাস স্ট্যানফোর্ড বিশ্ববিদ্যালয় থেকে ১৯৬৫ সালে পিএইচডি ডিগ্রি অর্জন করেন। তিনি এরপর রাইস ইউনিভার্সিটিতে শিক্ষক হিসেবে যোগদান করেন। তিনি ১৯৮৪ থেকে ১৯৯২ সাল পর্যন্ত রাইস ইউনিভার্সিটির তড়িৎ ও কম্পিউটার প্রকৌশলের চেয়ারম্যান হিসেবে দায়িত্ব পালন করেন। তিনি ২০০৯ সালে আইইইই জ্যাক এস কিলবি সিগনাল প্রসেসিং মেডেল লাভ করেন। http://ethw.org/Oral-History:C._Sidney_Burrus http://www.ece.rice.edu/~csb/
জেসাস ডে তাভার‌্যাঙ্গুর ধ্বংসাবশেষ

জেসাস ডে তাভার‌্যাঙ্গু (স্পেনীয়: Ruinas jesuíticas de Jesús y Trinidad) রোমান ক্যাথলিক ধর্মাবলম্বীদের যিশু সম্প্রদায়ভূক্ত ছোট গৃহ ছিল। বর্তমানে এটি প্যারাগুয়ের ইতাপুয়া ডিপার্টমেন্ট এলাকায় অবস্থিত। ধর্মীয় কার্যাবলী সম্পাদনের লক্ষ্যে পরিচালিত মিশন ভবনের ধ্বংসাবশেষ ত্রিনিদাদের সাথে একত্রে ১৯৯৩ সালে জাতিসংঘ অনুমোদিত বিশ্ব ঐতিহ্যবাহী স্থানের সাথে অন্তর্ভুক্ত হয়েছে। ১৬৮৫ সালে মানডে নদীর কাছে বর্তমানের আল্তো পারানা এলাকায় ‘রিডাসিও ডে জেসাস’ প্রতিষ্ঠা করা হয়েছিল। ঐ মিশনটি বেশ কয়েকবার স্থানান্তর করা হয়। পরবর্তীতে ১৭৬০ সালে সর্বশেষবারের মতো বর্তমান জায়গায় নিয়ে আসা হয়। মিশনের অবকাঠামো পূর্ণাঙ্গভাবে শেষ করার পূর্বেই ১৭৬৭ সালে প্যারাগুয়ে থেকে রোমান ক্যাথলিকদের আদেশনামায় পরিত্যক্ত ঘোষণা করা হয়। ইতালির লয়েলা সেন্ট ইগনাতিয়াস চার্চের অনুসরণে বিস্তৃত মিশন গির্জা নির্মাণের পরিকল্পনা নেয়া হয়েছিল। ঐ সময়ে এটি সর্ববৃহৎ গির্জার অন্যতম ছিল। তন্মধ্যে, মূল অবকাঠামোর আয়তন ছিল ৭০X২৪ মিটার বা ২৩০X৭৯ ফুট। প্যারাগুয়েতে অবস্থিত জেসুইট ধ্বংসাবশেষ সম্ভবতঃ দক্ষিণ আমেরিকার সেরা সংরক্ষণাগার হিসেবে রয়েছে। এতে জেসাস, স্যান কসমে ওয়াই ড্যামিয়ান ও ত্রিনিদাদ মিশনও অন্তর্ভুক্ত আছে। জেসাস ও ত্রিনিদাদের ধ্বংসাবশেষের মাঝ দিয়েই এনকার্নাসিওনের ৬ নম্বর রুট চলে গেছে। উভয় স্থানের প্রবেশদ্বারে প্রতীক চিহ্ন রয়েছে। জেসাস ডে তাভার‌্যাঙ্গুর ধ্বংসাবশেষে প্রবেশের জন্য শক্ত রাস্তা ব্যবহার করতে হয় যা এনকার্নাসিওন থেকে ‘কেএম ৩১’-এ অবস্থিত ত্রিনিদাদ থেকে ১০০ মিটার দূরে অবস্থিত। González Torres, Dionisio (২০১০)। Origen e Hisoria de lo pueblos del Paraguay। Asuncion, Paraguay: Servilibro।  ক্লারা গঞ্জালেজ ‎* অফেলিয়া হুপার নাতাশা জিমেনেজ‎‎ চগ্রেস জাতীয় উদ্যান অ্যাঞ্জেলা আকুনা ব্রাউন সেন্ট লরেন্স ক্যাথিড্রাল, স্যান লরেঞ্জো উইকিমিডিয়া কমন্সে জেসাস ডে তাভার‌্যাঙ্গু সংক্রান্ত মিডিয়া রয়েছে।
ভোলা ময়রা

ভোলা ময়রা বাংলার খ্যাতনামা রসিক কবিয়াল। তিনি কবিগানের জগতে অন্যতম শ্রেষ্ঠ ছিলেন।কালি দাস ছিলেন সংস্কৃতির কবি। ভোলা ময়রার আসল নাম ভোলানাথ মোদক। তার জন্মসাল উদ্ধার করা যায় নি। তিনি হুগলী জেলার গুপ্তিপাড়ায় জন্মগ্রহণ করেছিলেন বলে প্রচলিত আছে। পিতার নাম কৃপানাথ। কলকাতার বাগবাজার অঞ্চলে তার মিষ্টির দোকান ছিল। বাল্যকালে পাঠশালায় সামান্য লেখাপড়া করলেও সংস্কৃত, ফারসী ও হিন্দিতে জ্ঞান ছিল। পুরাণ ও ধর্মশাস্ত্র সামান্য পড়েছিলেন। কবির দল তৈরীর আগেও তিনি বহু কবিতা রচনা করেছিলেন। ভোলা ময়রা মুখে মুখে দ্রুত কবিতা বানাতে পারতেন। সমাজের ত্রুটির কথা নির্দেশ করে তার কবিতাগুলি ছিল শ্লেষপূর্ণ। উপস্থিতবুদ্ধি, চটুল ও আক্রমণাত্মক বাগ্ভঙ্গি, লঘু-গুরু বিষয়বস্ত্ত এবং সস্তা রস-রুচি দ্বারা তিনি শ্রোতাকে মন্ত্রমুগ্ধ করতে পারার ক্ষমতা ছিল তার। স্বয়ং ঈশ্বরচন্দ্র বিদ্যাসাগর বলেছেন "বাংলাদেশের সমাজকে সজীব রাখিবার জন্য মধ্যে মধ্যে রামগোপাল ঘোষের ন্যায় বক্তা, হুতুম প্যাঁচার ন্যায় লেখক ও ভোলা ময়রার ন্যায় কবিওয়ালার প্রাদুর্ভাব বড়ই আবশ্যক"। ভোলা ময়রা নিজেকে বিখ্যাত কবিয়াল হরু ঠাকুরের শিষ্য বলতেন। হরু ঠাকুর নিজেও ভোলা ময়রার গান বেঁধে দিতেন। তার প্রতিপক্ষ ছিলেন অ্যান্টনি ফিরিঙ্গি, রাম বসু (কবিয়াল), যজ্ঞেশ্বরী দাসী প্রমুখ কবিয়ালগন। রসগোল্লার উদ্ভাবক নবীনচন্দ্র দাস তার জামাতা। ভোলা ময়রার জীবন অবলম্বনে পীযুষ গাঙ্গুলির পরিচালনায় ভোলা ময়রা নামে একটি চলচ্চিত্র নির্মিত হয় ১৯৭৭ সালে। এই ছবিটিতে অভিনয় করেন উত্তম কুমার, সুপ্রিয়া দেবী, বিকাশ রায় প্রমুখ। এছাড়াও অ্যান্টনি ফিরিঙ্গি সিনেমায় অভিনেতা অসিতবরণ এবং জাতিস্মর সিনেমায় খরাজ মুখোপাধ্যায় ভোলা ময়রার চরিত্রে অভিনয় করেছেন। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৮৫–৩৮৬।  "ভোলা ময়রা"। বাংলাপিডিয়া। সংগ্রহের তারিখ ১৭ জুন ২০১৭।  "BHOLA MOIRA (1977)"। সংগ্রহের তারিখ ১৭ জুন ২০১৭।  "Jaatishwar Movie Review"। timesofindia.com। সংগ্রহের তারিখ ১৭ জুন ২০১৭।
খালিশপুর থানা

খালিশপুর থানা হল বাংলাদেশের খুলনা বিভাগ এর মধ্যে অবস্থিত খুলনা জেলার একটি থানা। ১৯৮৬ সালে থানা গঠিত হয়। খালিশপুর থানার আয়তন ১২.৩৫ বর্গ কিমি এবং অবস্থান: ২২°৫০´ থেকে ২২°৫২´ উত্তর অক্ষাংশ এবং ৮৯°৩১´ থেকে ৮৯°৩৪´ পূর্ব দ্রাঘিমাংশে। থানাটির উত্তরে দিঘলিয়া উপজেলা ও দৌলতপুর থানা, দক্ষিণে কোতোয়ালী ও সোনাডাঙ্গা থানা এবং ডুমুরিয়া উপজেলা, পূর্বে রূপসা ও দিঘলিয়া উপজেলা, পশ্চিমে দৌলতপুর থানা ও ডুমুরিয়া উপজেলা। জনসংখ্যা ২৩৫০১৮; পুরুষ ১২৮৪৭৪, মহিলা ১০৬৫৪৪। মুসলিম ২২২৫০৩, হিন্দু ৯১৭১, বৌদ্ধ ৩২৩৭, খ্রিস্টান ৯১ এবং অন্যান্য ১৬। এখানকার প্রধান নদী ভৈরব। বাংলাদেশের উপজেলা বাংলাদেশের জেলাসমূহ বাংলাদেশের বিভাগসমূহ "খালিশপুর থানা"। সংগ্রহের তারিখ ১৮ জুন ২০১৭।
লেখিকা সংঘ

লেখিকা সংঘ বাংলাদেশের লেখিকাবৃন্দকে সাহিত্যচর্চায় উৎসাহপ্রদানের উদ্দেশ্যে ১৯৭৩ সালের ডিসেম্বর মাসে ঢাকায় প্রতিষ্ঠিত একটি প্রতিষ্ঠান। প্রতিষ্ঠানটির প্রতিষ্ঠাতা সদস্যাগণ হলেন কবি বেগম সুফিয়া কামাল, বেগম খোদেজা খাতুন, বেগম শামস রশিদ, সৈয়দা লুৎফুন্নিসা এবং বেগম মাজেদা খাতুন। বেগম খোদেজা খাতুন ছিলেন প্রতিষ্ঠাতা সভানেত্রী। বাংলাদেশের চট্টগ্রাম, রাজশাহী, খুলনা বিভাগ এবং কুষ্টিয়া জেলায় এ প্রতিষ্ঠানটির অঙ্গসংগঠন রয়েছে। ১৯৮৫ সাল থেকে প্রতিষ্ঠানটি বাংলাদেশ লেখিকা সংঘ সাহিত্য পদক নামে সাহিত্য পুরস্কার প্রদান করে আসছে। প্রতি বছর প্রতিষ্ঠা বার্ষিকীর দিন দুজন খ্যাতনামা লেখককে এই পুরস্কার প্রদান করা হয়। চট্টগ্রাম, রাজশাহী, খুলনা এবং কুষ্টিয়াতেও লেখিকা সংঘের কার্যক্রম রয়েছে। বর্তমানে প্রায় ৩০০জন লেখিকা এর সদস্য। লেখিকা সংঘ থেকে প্রকাশিত গ্রন্থ ও জার্নালগুলি হচ্ছে সঞ্চয়ন (৭ খন্ড), কালের পাতা, বোবা কান্না, জাগ্রত শতাব্দী, হূদয়ে কৃষ্ণচূড়া, প্রিয় পংক্তিমালা, বৃষ্টি ভেজা মুখ এবং শত পুষ্প (৩ খন্ড)। ১৯৮৫ - আলাউদ্দিন আল আজাদ ১৯৮৯ - নীলিমা ইব্রাহিম ১৯৯০ - আলী ইমাম ১৯৯২ - আবু রুশদ ১৯৯৪ - রাবেয়া খাতুন ১৯৯৩ - মকবুলা মনজুর ১৯৯৪ - জুবাইদা গুলশান আরা ১৯৯৮ - হোসনে আরা শাহেদ ২০০৭ - সুকুমার বড়ুয়া "লেখিকা সংঘ"। সংগ্রহের তারিখ ১৮ জুন ২০১৭।
স্যান আন্দ্রেস, এল সালভাদোর

স্যান আন্দ্রেস (স্পেনীয়: San Andrés) এল সালভাদরে অবস্থিত প্রাক-কলম্বীয় যুগের ঐতিহাসিক স্থানবিশেষ। পূর্বে এ স্থানটি কাম্পানা স্যান আন্দ্রেস নামে পরিচিত ছিল। লা লিবার্তাদ ডিপার্টমেন্টের অধীন জাপোতিতান উপত্যকায় অবস্থিত কৃষিভিত্তিক শহর হিসেবে খ্রিস্ট-পূর্ব প্রায় ৯০০ সালে স্থাপনাটর নির্মাণকার্য শুরু হয়েছিল। তবে শুরুর দিকে প্রতিষ্ঠিত হওয়া স্থাপনাটি ২৫০ সালে পরিত্যক্ত ঘোষিত হয়। এর কারণ ছিল লাগো ইলোপাঙ্গোর আকস্মিকভাবে বিশাল গর্ত সৃষ্টি হওয়া। ৫ম শতাব্দীতে আবারও জাপোতিতান উপত্যকার অন্যান্য স্থানের সাথে এখানেও বসতি স্থাপন করা হয়েছিল। ৬০০ থেকে ৯০০ খ্রিস্টাব্দের মধ্যে মায়া সভ্যতায় স্যান আন্দ্রেসকে রাজধানী করা হয়। ভালে ডে জাপোতিতানের অন্যান্য স্থাপনাকে এখান থেকে মায়া সভ্যতার কর্তৃত্ব প্রকাশ করা হতো। আবাসিক এলাকাকে সঠিকভাবে চিত্রিত করা হয়নি। স্যান আন্দ্রেসের অনুসন্ধানকারী ও খননকারীদের অভিমত, মূলতঃ রাজনৈতিক আনুষ্ঠানিকতা সম্পন্নের জন্য এ জায়গাটিকে ব্যবহার করা হতো। এটিকে দক্ষিণ আসন ও উত্তর আসন এ দুইভাগে বিভক্ত করা হয়েছিল। তন্মধ্যে, দক্ষিণ থেকে রাজ্য পরিচালনা করা হতো। ৬০০ সালে দক্ষিণ আসনে পোড়া ইট দিয়ে অ্যাক্রোপোলিস অবকাঠামো নির্মাণ করা হয়। এখানেই আনুষ্ঠানিক কার্যাবলী ও রাজনৈতিক ব্যবস্থা পরিচালনা করা হতো। দক্ষিণের শেষদিকে ও পূর্বদিকের অ্যাক্রোপোলিসগুলো পিরামিড বা অবকাঠামো ১ (প্রধান পিরামিড), ২, ৩ ও ৪ নামে পরিচিত। উত্তরের শেষদিকে ও পশ্চিমে সারিবদ্ধভাবে কক্ষ রয়েছে যাতে শাসকেরা বসবাস করতেন। এগুলো স্যান আন্দ্রেসের সর্বশেষ প্রাসাদ ছিল। উত্তরদিকের আসন বা প্রধান আসন পিরামিড আকৃতির বা ‘লা কাম্পানা’ অবকাঠামো ৫ নামে পরিচিত। এটি ‘এল’ আকৃতির অবকাঠামো ৬-এর পিছনে একত্রিত অবস্থায় ছিল। প্রত্নতাত্ত্বিক অনুসন্ধানে দেখা গেছে, কোপান ও গুয়াতেমালা উচ্চভূমির সাথে স্যান আন্দ্রেসের জোড়ালো সম্পর্ক বিরাজমান ছিল। বর্তমান পেটেন ও বেলিজের ন্যায় দূরবর্তী অঞ্চল থেকেও মালামাল আদান-প্রদান করা হতো। ৯ম শতাব্দীতে স্যান আন্দ্রেজের রাজনৈতিক গুরুত্বতা কমে যায়। প্রাক-হিস্পানিক যুগের সর্বশেষ প্রামাণ্য দলিল হিসেবে ৯০০ থেকে ১২০০ সালের মধ্যে কর্মকাণ্ড পরিচালিত হয়েছে। আগুনে পোড়া ভাঙ্গা মাটির ফলক ও চিত্রিত সিরামিকের থালা-বাসনে মিক্সটেকা-পুবেলা ঘরানায় উৎসর্গের চিত্র রয়েছে। এগুলো ‘গুয়াজাপা’ নামীয় নতুন সাংস্কৃতিক যুগের কথা তুলে ধরে যা প্রাক-হিস্পানিক শহর চিহুয়াতানের সাথে সম্পর্কযুক্ত। স্পেনের অধিগ্রহণের পর স্যান আন্দ্রেসের ধ্বংসাবশেষ ঔপনিবেশিক রাজ্য হিসেবে গবাদিপশু ও নীল উৎপাদনের সাথে জড়িয়ে পড়ে। ১৬৫৮ সালে এ স্থাটি প্লেয়ন আগ্নেয়গিরির অগ্নুৎপাতে ছাইয়ে পরিণত হয়। ১৯৯৬ সালে এল সালভাদর সরকার স্যান আন্দ্রেসের প্রত্নতাত্ত্বিক উদ্যানের উদ্বোধন করে। সেখানে আগত দর্শকেরা পিরামিড চড়তে পারেন, নীল উৎপাদন এলাকা ও জাদুঘর পরিদর্শন করতে পারেন। Kelly 1996, p.300. সাচিতোতো প্রুডেন্সিয়া আয়ালা‎‎ ফ্রান্সিসকো গাভিদিয়া লুসিলা গামেরো ডে মেডিনা‎‎ আর্জেন্টিনা ডায়াজ লোজানো রোমেলিয়া অ্যালারকন ফোলগার‎‎ উইকিমিডিয়া কমন্সে স্যান আন্দ্রেস, এল সালভাদোর সংক্রান্ত মিডিয়া রয়েছে। Kelly, Joyce (১৯৯৬)। An Archaeological Guide to Northern Central America: Belize, Guatemala, Honduras, and El Salvador। Norman: University of Oklahoma Press। আইএসবিএন 0-8061-2858-5। ওসিএলসি 34658843।  {{#coordinates:}}: প্রতি পাতায় একাধিক প্রাথমিক ট্যাগ থাকতে পারবে না
পূর্ণেন্দুকিশোর সেনগুপ্ত

পূর্ণেন্দুকিশোর সেনগুপ্ত (১৮৯৫ - ১৭ নভেম্বর, ১৯৭৮) একজন বাঙালি ব্রিটিশ বিরোধী স্বাধীনতা আন্দোলনকারী সমাজসেবী ও শ্রমিক কৃষক আন্দোলনের নেতা। তিনি বাংলাদেশের ঢাকার বানারি'তে জন্মগ্রহণ করেন। পিতা শ্যামকিশোর সেনগুপ্ত ছিলেন শ্রীহট্ট আদালতের উকিল। বারানসী ষড়যন্ত্র মামলার নেতা বিপ্লবী নগেন দত্ত সিলেটে অনুশীলন সমিতির শাখা গড়ে তুললে তাতে কিশোর বয়েসে যোগ দিয়েছিলেন পূর্ণেন্দু। ঢাকা বিশ্ববিদ্যালয়ে বি.এসসি পড়ার সময়ে আচার্য প্রফুল্ল চন্দ্র রায়ের সংস্পর্শে আসেন। এমএসসি পড়ার সময় অসহযোগ আন্দোলনে অংশগ্রহণ করেন ও পরীক্ষা বর্জন করেন। ১৯২২ সালে ঢাকার অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধীর আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল। ১৯২৫ সালে পদ্মা নদীর ভাঙনে বিদ্যাশ্রম ক্ষতিগ্রস্ত হওয়ার উপক্রম হলে সেটিকে শ্রীহট্টে স্থানান্তর করেন। সেটির নাম হয় রঙ্গীরকুল বিদ্যাশ্রম। জনকল্যাণমূলক কাজ, দাঙ্গা প্রতিরোধ, ত্রাণ, ও সেবার কাজে, সর্বোপরি গান্ধীবাদী আন্দোলনে এই আশ্রম গুরুত্বপূর্ণ স্থান অধিকার করে আছে। ১৯২৯ সালে সিলেট ও কাছাড়ের বন্যায় ত্রানে ঝাঁপিয়ে পড়েছিলেন পূর্নেন্দু কিশোর। রঙ্গীরকুল বিদ্যাশ্রম বিভিন্ন গঠনমূলক কাজ করে তার পরিচালনায়। ১৯৩৫ সালে ভারতীয় জাতীয় কংগ্রেসের সুবর্ন জয়ন্তী উপলক্ষ্যে শিল্প প্রদর্শনী, ১৯৩৮ এ সুরমা উপত্যাকা কর্মী সম্মেলন হয় তারই উদ্যোগে। দ্বিতীয় বিশ্বযুদ্ধের সময় বর্মা হতে আগত উদ্বাস্তুদের সেবা করেন। ১৯৪৬ সালে ব্রিটিশ ভারতের শেষ নির্বাচনে প্রতিদ্বন্দিতা করে আসাম ব্যবস্থাপক পরিষদের সদস্য হন। আসাম সরকারের বুনিয়াদি শিক্ষা কমিটির সদস্য ছিলেন তিনি। দেশ ভাগের পর পূর্ব পাকিস্তানে থেকে যান এবং চা শ্রমিকদের কল্যাণসাধনে ব্রতী হন। ১৯৫৪ সালে মৌলভীবাজার থেকে আইন পরিষদে নির্বাচিত হয়েছিলেন। ১৯৬৪ সালে কুলাউড়া-রাজনগর আসনে সাধারণ নির্বাচনে পূর্ণেন্দুকিশোর সেনগুপ্ত বিপুল ভোটে জয়ী হন। আইয়ুব খান জমানায় তার চা-শ্রমিক ইউনিয়ন নিষিদ্ধ হয়। ১৯৬৯ সালে ভারত-পাকিস্তান যুদ্ধকালীন শ্রীহট্ট জেলে বন্দী থাকেন তিনি। রঙ্গীরকূল আশ্রমে ১৭ নভেম্বর, ১৯৭৮ সালে মারা যান জননেতা পূর্নেন্দুকিশোর সেনগুপ্ত। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৯০।
যোগেশচন্দ্র চৌধুরী আইন কলেজ

যোগেশচন্দ্র চৌধুরী আইন কলেজ দক্ষিণ কলিকাতার একটি আইন শিক্ষা প্রতিষ্ঠান। কলেজ প্রদত্ত ডিগ্রী কলকাতা বিশ্ববিদ্যালয় ও বিশ্ববিদ্যালয় মঞ্জুরি কমিশন (ভারত) দ্বারা অনুমোদিত। ১৯৭০ সালে কলকাতায় ব্যারিস্টার ও ভারতের জাতীয়তাবাদী নেতা যোগেশচন্দ্র চৌধুরীর স্মৃতিতে কলেজটি তৈরী করে চৌধুরী ফাউন্ডেশন ট্রাস্ট। ভারতীয় সেনাবাহিনীর প্রধান জয়ন্ত নাথ চৌধুরী এবং আইনজীবী, শিক্ষাবিদ রণদেব চৌধুরী কলেজটি প্রতিষ্ঠার ক্ষেত্রে গুরুত্বপূর্ণ অবদান রাখেন। বর্তমানে ৫ বছরের শিক্ষাক্রমে বি.এ এলএল.বি., বি.এ এলএল. বি (অনার্স) ও ২ বছরের শিক্ষাক্রমে এল.এল.এম পড়ানো হয়ে থাকে। ভারতের বার কাউন্সিল দ্বারা এই ডিগ্রী স্বীকৃত। ভাস্কর ভট্টাচার্য (প্রাক্তন প্রধান বিচারপতি, গুজরাত হাইকোর্ট) প্রণব কুমার চট্টোপাধ্যায় (প্রাক্তন ভারপ্রাপ্ত প্রধান বিচারপতি, কলকাতা হাইকোর্ট) জয়ন্ত কুমার বিশ্বাস (প্রাক্তন বিচারপতি, কলকাতা হাইকোর্ট) মমতা বন্দ্যোপাধ্যায় (মুখ্যমন্ত্রী, পশ্চিমবঙ্গ সরকার) সৌগত রায় (ভারতীয় সাংসদ) শোভন চট্টোপাধ্যায় (মহানাগরিক, কলকাতা) পার্থ চট্টোপাধ্যায় (মন্ত্রী, পশ্চিমবঙ্গ সরকার) "Jogesh Chandra Chaudhuri Law College"। ২০ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৭।  "Jogesh Chandra Chaudhuri Law College, Tollygunge, Kolkata"। সংগ্রহের তারিখ ১৮ জুন ২০১৭।
মুহাম্মদ ইবনে আল হানাফিয়াহ

মুহাম্মদ ইবনে আলী ইবনে আবি তালিব নামেও পরিচিত, (১৫ হিজরী-৮১ হিজরী ; আনু. ৬৩৬-৭০০ খ্রিস্টাব্দ) ইসলামের প্রথম যুগের নেতা ছিলেন। তিনি পাক পাঞ্জাতনের অন্যতম সদস্য এবং ইসলামের চতুর্থ খলিফা আলী ইবনে আবু তালিব এর সন্তান ছিলেন। মুহাম্মদ ইবনে আল-হানাফিয়ায় মারা যাওয়ার পর তার ছেলে আবু হাশেম ইমামতের দাবি করেন। তার মৃত্যুর পর আব্বাসীয়রা দাবি করে যে তার মৃত্যুর পর আবু হাশিম তার দূরবর্তী চাচাত ভাই মুহাম্মদ ইবনে আলী ইবনে আবদুল্লাহ ইবনে আব্বাস ইবনে আবদুল-মুত্তালিব ইবনে হাশিমকে ইমাম হিসেবে মনোনীত করেছেন।
উত্তরবঙ্গ

উত্তরবঙ্গ বলতে বাংলাদেশের উত্তর-পশ্চিম ও পশ্চিমবঙ্গের উত্তর অংশকে বোঝায়। বর্তমান বাংলাদেশের রাজশাহী বিভাগ, রংপুর বিভাগ এবং পশ্চিমবঙ্গের জলপাইগুড়ি বিভাগ ও মালদহ বিভাগ উত্তরবঙ্গের অংশ হিসেবে অন্তর্ভুক্ত। গঙ্গা নদী দক্ষিণবঙ্গ থেকে উত্তরবঙ্গকে পৃথক করেছে। অর্থনৈতিক দিক থেকে উত্তরবঙ্গ দক্ষিণবঙ্গের তুলনায় পশ্চাৎপদ। অদ্ভুৎসাগর গ্রন্থে রাজা বরেন্দ্র সেন এর এর উল্লেখ রয়েছে ইন্দ্রের বরে যার জন্ম (পৌরাণিক কাহিনী অনুসারে) এবং তার রাজ্যটি বরেন্দ্র নামে পরিচিত ছিল। উত্তরবঙ্গে প্রাচীন বাংলার কয়েকটি রাজধানী অবস্থিত ছিল। বগুড়ায় মৌর্য আমলের শহর পুন্ড্রনগরের ধ্বংসাবশেষ রয়েছে। বাংলাদেশের চাঁপাইনবাবগঞ্জ জেলা ও ভারতের মালদহ জেলার সীমান্তে গৌড় অবস্থিত, পাল শাসনামলে এই অঞ্চলটি সেন রাজাদের সামন্তরাজ্য হিসেবে পরচিত ছিল।একসময় রংপুর ও কোচবিহার কামরূপের অংশ ছিলো। গৌড়ের পরে এ অঞ্চলের সবচেয়ে পুরাতন শহর নাটোর। উত্তরবঙ্গের প্রধান নদনদী হলো তিস্তা, তোর্ষা, জলঢাকা, রায়ডাক, মহানন্দা ইত্যাদি। ২০১১ সালের আদমশুমারি অনুসারে এই অঞ্চলের জনসংখ্যা ৩,০২,০১,৮৭৩ (৩ কোটি)। সংখ্যাগরিষ্ঠ জনসংখ্যা অনুসরণ করে ইসলাম, অনুসরণ করে হিন্দুধর্ম, বৃহত্তম সংখ্যালঘু। ২০১১ সালের আদমশুমারি অনুসারে এই অঞ্চলের জনসংখ্যা ১,৭২,১১,০১০ (১.৭ কোটি)। সংখ্যাগরিষ্ঠ জনসংখ্যা হিন্দু ধর্ম অনুসরণ করে, ইসলাম অনুসরণ করে ছোট কিন্তু উল্লেখযোগ্য জনসংখ্যা খ্রিস্টান এবং বৌদ্ধ ধর্ম অনুসরণ করে। বাংলাদেশের উত্তরবঙ্গ রংপুর বিভাগ এর রংপুর,দিনাজপুর,কুড়িগ্রাম, গাইবান্ধা,নীলফামারী,লালমনিরহাট, ঠাকুরগাঁও,পঞ্চগড় জেলা নিয়ে এবং রাজশাহী বিভাগের রাজশাহী, বগুড়া,সিরাজগঞ্জ,পাবনা,নাটোর,নওগাঁ,চাঁপাইনবাবগঞ্জ, জয়পুরহাট জেলা নিয়ে মোট ১৬টি জেলা দ্বারা গঠিত। বাংলাদেশের উত্তরবঙ্গের প্রধান শহর হলো রাজশাহী। বগুড়াকে উত্তরবঙ্গের রাজধানী এবং সিরাজগঞ্জকে উত্তরবঙ্গের প্রবেশদ্বার বলা হয়। ভারতের উত্তরবঙ্গ মূলত জলপাইগুড়ি বিভাগের দার্জিলিং, কালিম্পং, জলপাইগুড়ি, আলিপুরদুয়ার, কোচবিহার জেলা এবং মালদহ বিভাগের মালদহ, উত্তর দিনাজপুর, দক্ষিণ দিনাজপুর জেলা নিয়ে মোট ৮টি জেলা দ্বারা গঠিত। ভৌগোলিকভাবে এটি দার্জিলিং পর্বত ও ডুয়ার্স সমভূমি দ্বারা গঠিত। মনোরম প্রাকৃতিক পরিবেশের জন্যে এই অঞ্চলে পর্যটন শিল্প খুবই উন্নত। শিলিগুড়ি ভারতের উত্তরবঙ্গের প্রধান শহর; এই শহর একাধারে পশ্চিমবঙ্গের তৃতীয় সবচেয়ে জনবহুল শহর এবং সমগ্র উত্তর-পূর্ব ভারতের প্রবেশদ্বার। এই অঞ্চলে বাংলা ভাষার বরেন্দ্রী উপভাষা ও কামতাপুরী উপভাষা দুটি কথ্য ভাষা হিসেবে ব্যবহৃত হয়। দক্ষিণবঙ্গ উত্তরবঙ্গ (বাংলাদেশ) উত্তরবঙ্গ (পশ্চিমবঙ্গ)
অ্যাপোলো ক্রুস

সেসুঘ উহা হলেন একজন একজন মার্কিন পেশাদার কুস্তিগির, অধিক পরিচিত অ্যাপোলো ক্রুস নামে। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের হয়ে কুস্তি করেন। Meltzer, Dave (ডিসেম্বর ৩১, ২০১৪)। "Jan. 5, 2015 Wrestling Observer Newsletter: 2014 business year in review, Daniel Bryan return, Wrestle Kingdom preview, death of Al Greene, and much more"। Wrestling Observer Newsletter। Campbell, California: 51। আইএসএসএন 1083-9593।  "Apollo Crews reflects on his NXT debut: WWE.com Exclusive, August 22, 2015 (0:58)"। WWE। আগস্ট ২২, ২০১৫। সংগ্রহের তারিখ আগস্ট ২৩, ২০১৫। Apollo Crews comments on what it was like debuting in NXT, before more than 15,000 NXT fans, on his 28th birthday.  ウーハー・ネイション। Dragon Gate (Japanese ভাষায়)। Gaora। অক্টোবর ১৬, ২০১৪ তারিখে মূল থেকে আর্কাইভ করা। সংগ্রহের তারিখ মে ৫, ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) Meltzer, Dave (এপ্রিল ১১, ২০১৬)। "April 11, 2016 Wrestling Observer Newsletter: A look at a historic Wrestlemania weekend, NXT Takeover"। Wrestling Observer Newsletter। Campbell, California: 74। আইএসএসএন 1083-9593।  Trionfo, Richard (আগস্ট ৫, ২০১৫)। "The former Uhaa Nation's debut on NXT is announced...as well as his NXT name"। Pro Wrestling Insider। সংগ্রহের তারিখ আগস্ট ৫, ২০১৫।  "Uhaa Nation"। Online World of Wrestling। সংগ্রহের তারিখ আগস্ট ৮, ২০১৫।  "Apollo Crews"। WWE। সংগ্রহের তারিখ আগস্ট ২৩, ২০১৫।  "Apollo Crews"। WWE। এপ্রিল ৮, ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ১২, ২০১৭।  Dobson, Jamie (জুলাই ১৬, ২০১২)। "My Interview with the One Man Nation – Uhaa Nation!"। 911 Wrestling। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ২৫, ২০১২।  উইকিমিডিয়া কমন্সে অ্যাপোলো ক্রুস সংক্রান্ত মিডিয়া রয়েছে। ডাব্লিউডাব্লিউই.কম-এ অ্যাপোলো ক্রুস
জেমস উইলিয়াম কুলি

জেমস উইলিয়াম কুলি একজন মার্কিন গণিতবিদ। তিনি ম্যানহাটন কলেজ থেকে ১৯৪৯ সালে বিএ ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৫১ সালে এমএ এবং ১৯৬১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৬ সাল পর্যন্ত ইন্সটিটিউট ফর অ্যাডভান্সড স্টাডিতে প্রোগ্রামার হিসেবে কর্মরত ছিলেন। তিনি ২০০২ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
টমাস ডব্লিউ পার্কস

টমাস ডব্লিউ পার্কস একজন মার্কিন তড়িৎ প্রকৌশলী এবং কর্নেল ইউনিভার্সিটির ইমেরিতাস অধ্যাপক। পার্কস ১৯৩৯ সালের ১৬ মার্চ নিউইয়র্কের বাফেলোতে জন্মগ্রহণ করেন। তিনি কর্নেল ইউনিভার্সিটিতে তড়িৎ প্রকৌশলে ১৯৬১ সালে ব্যাচেলর্স, ১৯৬৪ সালে মাস্টার্স এবং ১৯৬৭ সালে পিএইচডি ডিগ্রি অর্জন করেন। তিনি ১৯৬৭ সালে রাইস ইউনিভার্সিটিতে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭২ সালে সহযোগী অধ্যাপক এবং ১৯৭৭ সালে অধ্যাপক পদে উন্নীত হন। ১৯৮৬ সালে কর্নেল ইউনিভার্সিটিতে তড়িৎ প্রকৌশলের অধ্যাপক হিসেবে যোগদান করেন। তিনি ২০০৪ সালে আইইইই জ্যাক এস কিলবি সিগনাল প্রসেসিং মেডেল লাভ করেন। http://www.ece.cornell.edu/people/em-profile.cfm?netid=twp3 http://ethw.org/Thomas_W._Parks http://ethw.org/Oral-History:Tom_Parks http://prabook.com/web/person-view.html?profileId=1376099 https://pluto.revolvy.com/topic/Thomas%20W.%20Parks&item_type=topic[স্থায়ীভাবে অকার্যকর সংযোগ]